A Tartományi Oktatási, Jogalkotási, Közigazgatási és Nemzeti Közösségi – Nemzeti Kisebbségi Titkárság

**P Á L Y Á Z A T O T**

tesz közzé

**A VAJDASÁG AUTONÓM TARTOMÁNY TERÜLETÉN VÉDETT MŰEMLÉK TEMPLOMOK FELÚJÍTÁSI PROJEKTJEIHEZ PÉNZESZKÖZÖK ODAÍTÉLÉSÉRE**

 A Vajdaság Autonóm Tartomány területén működő egyházak és vallásközösségek támogatására költségvetési eszközök odaítéléséről szóló tartományi képviselőházi rendelet[[1]](#footnote-1) 4. szakaszával összhangban, az eszközöket építkezési, jótékonysági és tudományos tevékenységek folytatására kell odaítélni a bejegyzett hagyományos egyházak és vallásközösségek, valamint az általuk alapított Vajdaság Autonóm Tartomány területén tevékenykedő szervezetek és intézmények számára.[[2]](#footnote-2)

 **A fenti pályázatra kizárólag „egyházi központok” – eparchiák, püspökségek és exarchátusok jelentkezhetnek, egy templom felújítására vonatkozó egy projekttel.**

* A fenti szükségletekre szánt eszközök teljes összege **5 271 000,00** dinár.

A pályázatra az alábbi egyházak jelentkezhetnek:

 **a** **Szerb Pravoszláv Egyház**

 **-** Bácskai eparchia

 **-** Bánsági eparchia

 **-** Szerémségi eparchia

 **-** Szabácsi eparchia;

 **a Római Katolikus Egyház**

 **-** Szabadkai püspökség

 **-** Nagybecskereki püspökség

 **-** Szerémségi püspökség;

 **a Román Pravoszláv Egyház,**

 **az Iszlám Közösség,**

 **a Zsidó Hitközség,**

 **a Szlovák Ágostai Evangélikus Hitvallású Egyház,**

 **a Szerbiai Református Keresztyén Egyház,**

 **az Ágostai Evangélikus Keresztény Egyház,**

 **a Görög Katolikus Egyház.**

A pályázati beadványokat szerb nyelven és a Vajdaság Autonóm Tartományban hivatalos használatban levő nemzeti kisebbségi nyelveken lehet benyújtani.

 A pályázathoz nem irányoztunk elő előre elkészített típus formanyomtatványokat, hanem a kérelemtől és jellegétől függően kell alakítani.

 **A pályázati kérelem benyújtásának határideje 2016. március 31-e.**

 A beadványnak tartalmaznia kell:

* a szentély – templom felújításának alapvető leírását: a templom nevét, helyét, építésének évét, védett műemlékké nyilvánításának dátumát, továbbá a beruházás rövid ismertetését a költségek rendszerezésével,
* a számlát – a számlavezető bank nevét, a számlaszámot, **a számlavezető bank hitelesítésével.**

 **A pályázati beadványt kizárólag az eparchia, püspökség és exarchátus nyújtja be a Vajdaság autonóm tartományi tevékenységi területén levő egy templomára.**

 A pályázati beadványt a Tartományi Közigazgatási Szervek Iktatójában, Újvidéken, Vajdaság AT Kormánya épületének földszintjén kell benyújtani, vagy ajánlott küldeményként postán kell feladni a következő címre: Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, 21 000 Újvidék, Mihajlo Pupin sugárút 16. szám (Pokrajinski sekretarijat za obrazovanje, propise, upravu i nacionalne manjine - nacionalne zajednice, 21 000 Novi Sad, Bulevar Mihajla Pupina 16). A beadványok faxon is benyújthatók, a fax száma: 021/456-672.

 A Titkárság nem vitatja meg:

* a pályázatban megjelölt határidő lejárta után érkezett beadványokat,
* a hiányos (aláírás nélküli és grafitceruzával írt) beadványokat,
* jogosulatlan személyek által benyújtott (helyi egyházközségek nem nyújthatnak be) beadványt,
* a számlavezető bank által kiadott és hitelesített megfelelő számla, a bank elnevezése és a számlaszám feltüntetése nélkül beérkező beadványt,
* ha a beadványt nem azeparchia, püspökség vagy az exarchátus nyújtotta be, jogosulatlan személy beadványának minősül.

 A pályázó kötelezettséget vállal, hogy a számára odaítélt eszközöket kizárólag az odaítélése szerinti rendeltetésre fogja felhasználni, a fennmaradt eszközöket pedig visszautalja a Vajdaság Autonóm Tartomány költségvetésének megfelelő költséghelyrendjére.

 A Titkárság fenntartja jogát, hogy a pályázótól - szükség szerint - további dokumentációt és információt kérjen, illetve a támogatás odaítéléséhez további feltételek teljesítését határozza meg.

 A pályázókat a pályázat eredményéről írásban értesítjük, melyben a Titkárság a pályázattal kapcsolatos döntését nem köteles megindokolni. A Titkárság kizárólagos hatáskörébe tartozó határozat ellen jogorvoslat nem kérhető.

 A Titkárság a beadványt és a csatolt dokumentumokat a pályázóknak nem küldi vissza.

 Nyilas Mihály

 TARTOMÁNYI TITKÁR s.k.

1. Az egyházak és valláközösségek támogatására költségvetési eszközök odaítéléséről szóló tartományi képviselőházi rendelet (Vajdaság AT Hivatalos Lapja, 54/2014. szám) [↑](#footnote-ref-1)
2. **A Vajdaság AT területén tevékenykedő bejegyzett egyházak és vallásközösségek, valamint az általuk alapított szervezetek és intézmények a tartományi titkárhoz az év folyamán közvetlenül benyújtott kérelem útján jogosulhatnak az eszközök odaítélésére.** [↑](#footnote-ref-2)